CELEX: 32011D0403
Language: et
Date: 2011-07-07 00:00:00
Title: 2011/403/EL: Komisjoni rakendusotsus, 7. juuli 2011 , millega muudetakse otsuse 2010/221/EL II ja III lisa seoses bakteriaalset neeruhaigust käsitleva Suurbritannias kohaldatava likvideerimisprogrammi tühistamise ja austrite herpesviirust 1 μνar käsitleva Guernseys kohaldatava seireprogrammi heakskiitmisega (teatavaks tehtud numbri K(2011) 4770 all)  EMPs kohaldatav tekst

8.7.2011   
            
            
               ET
            
            
               Euroopa Liidu Teataja
            
            
               L 180/47
            
         KOMISJONI RAKENDUSOTSUS,
   7. juuli 2011,
   millega muudetakse otsuse 2010/221/EL II ja III lisa seoses bakteriaalset neeruhaigust käsitleva Suurbritannias kohaldatava likvideerimisprogrammi tühistamise ja austrite herpesviirust 1 μνar käsitleva Guernseys kohaldatava seireprogrammi heakskiitmisega
   (teatavaks tehtud numbri K(2011) 4770 all)
   (EMPs kohaldatav tekst)
   (2011/403/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni 15. aprilli 2010. aasta otsusega 2010/221/EL, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43, (2) lubatakse teatavatel liikmesriikidel kohaldada kõnealuste loomade partiide suhtes turuleviimise ja impordi piiranguid, et ennetada teatavate taudide sissetoomist nende territooriumile, tingimusel et liikmesriigid on kas tõendanud, et nende territoorium või selle teatavad piiritletud alad on asjaomasest taudist vabad, või et nad kohaldavad taudivaba staatuse saamiseks tauditõrje- või seireprogrammi.
            
         
               (2)
            
            
               Otsuse 2010/221/EL II lisas on Suurbritannia praegu loetletud Ühendkuningriigi alana, kus kohaldatakse bakteriaalset neeruhaigust käsitlevat heakskiidetud likvideerimisprogrammi.
            
         
               (3)
            
            
               Ühendkuningriik on teatanud kavatsusest kõnealune likvideerimisprogramm tühistada. Olles põhjalikult hinnanud meetmeid, mida liikmesriik on Suurbritannias bakteriaalse neeruhaiguse likvideerimiseks võtnud, on jõutud järeldusele, et teatavate vesiviljelusloomade partiide Ühendkuningriiki toomise suhtes ei ole enam asjakohane kohaldada kõnealuse programmiga ette nähtud liikumispiiranguid. Seega tuleks Suurbritannia jätta välja otsuse 2010/221/EL II lisas esitatud selliste alade loetelust, kus kohaldatakse bakteriaalset neeruhaigust käsitlevat heakskiidetud likvideerimisprogrammi.
            
         
               (4)
            
            
               Otsuse 2010/221/EL III lisas on Suurbritannia ja Põhja-Iirimaa praegu loetletud Ühendkuningriigi aladena, kus kohaldatakse austrite herpesviirust 1 μνar (OsHV-1 μνar) käsitlevat heakskiidetud seireprogrammi. Ühendkuningriik on nüüd esitanud Guernsey territooriumi suhtes kohaldatava programmi austrite herpesviiruse OsHV-1 μνar seireks. Kõnealuse seireprogrammi eesmärk on tõendada, et Guernsey piirkonnad, kus viirust OsHV-1 μνar ei ole leitud, on sellest viirusest vabad, ning ennetada viiruse sissetoomist nendesse piirkondadesse. Selle seireprogrammi sisu on samaväärne nende seireprogrammide sisuga, mis on juba heaks kiidetud ja loetletud otsuse 2010/221/EL III lisas.
            
         
               (5)
            
            
               Suurte hiidaustrite kasvandustes ja ülekandealadel Guernseys ei ole suremuse suurenemist täheldatud. Ühendkuningriigi esitatud teabe põhjal on suurte hiidaustrite valdkonna ettevõtjad alates 2010. aasta aprillist vabatahtlikult kohaldanud Guernseysse toodavate suurte hiidaustrite suhtes liikumispiiranguid. Kõnealune teave osutab sellele, et Guernsey on viirusest OsHV-1 μνar vaba. Selle territooriumi suurte hiidaustrite tervisestaatuse kaitsmiseks tuleks liikumispiirangud heaks kiita.
            
         
               (6)
            
            
               Seega tuleks Guernsey seireprogramm heaks kiita ja Guernsey tuleks lisada otsuse 2010/221/EL III lisas esitatud loetellu.
            
         
               (7)
            
            
               Seepärast tuleks otsust 2010/221/EL vastavalt muuta.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/221/EL II ja III lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 7. juuli 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 328, 24.11.2006, lk 14.
   
      (2)  ELT L 98, 20.4.2010, lk 7.
   
      LISA
      „
            II LISA
            
               Liikmesriigid ja nende osad, kus kohaldatakse teatavate vesiviljelusloomade taudide suhtes likvideerimisprogramme ning kus on lubatud võtta kõnealuste taudide tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega ala geograafiline piiritlus
                     
                  
                        Bakteriaalne neeruhaigus (BKD)
                     
                     
                        Soome
                     
                     
                        FI
                     
                     
                        Territooriumi mandriosa
                     
                  
                        Rootsi
                     
                     
                        SE
                     
                     
                        Territooriumi mandriosa
                     
                  
                        Nakkuslik pankrease nekroos (IPN)
                     
                     
                        Rootsi
                     
                     
                        SE
                     
                     
                        Territooriumi rannikuosa
                     
                  
         
            III LISA
            
               Liikmesriigid ja nende piirkonnad, kus kohaldatakse austrite herpesviiruse 1 μνar (OsHV-1 μνar) seireprogramme ning kus on lubatud võtta kõnealuse taudi tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
            
            
                        Taud
                     
                     
                        Liikmesriik
                     
                     
                        Kood
                     
                     
                        Heakskiidetud riiklike meetmetega ala geograafiline piiritlus (liikmesriik, vöönd või piirkond)
                     
                  
                        Austrite herpesviirus 1 μνar (OsHV-1 μνar)
                     
                     
                        Iirimaa
                     
                     
                        IE
                     
                     
                        1. piirkond: Sheephaveni ja Gweedore’i laht
                        2. piirkond: Gweebara laht
                        3. piirkond: Drumcliffi, Killala, Broadhaveni ja Blacksodi laht
                        4. piirkond: Ballinakilli ja Streamstowni laht
                        5. piirkond: Bertraghboy ja Galway laht
                        6. piirkond: Shannoni jõe suudmeala ning Poulnasharry, Askeatoni ja Ballylongfordi laht
                        7. piirkond: Kenmare’i laht
                        8. piirkond: Dunmanusi laht
                        9. piirkond: Kinsale’i ja Oysterhaveni laht
                     
                  
                        Ühendkuningriik
                     
                     
                        UK
                     
                     
                        Ühendkuningriigi territoorium, välja arvatud Whitestable’i laht (Kent)
                        Põhja-Iirimaa territoorium, välja arvatud Killough’i laht, Lough Foyle ja Carlington Lough
                        Guernsey territoorium
                     
                  ”